വിക്രത്തിന്റെ താരനിര സമ്ബന്നമാകുന്നു കാളിദാസ് ജയറാമും ചിത്രത്തില് തമിഴകത്തിന്റെ സൂപ്പര് സംവിധായകന് ലോകേഷ് കനകരാജ് സംവിധാനം ചെയ്യുന്ന പുതിയ ചിത്രം വിക്രം കൂടുതല് പ്രതീക്ഷകള് നിറക്കുകയാണ്. വമ്ബന് താരങ്ങളെ പ്രഖ്യാപിച്ച സിനിമയിലേക്ക് ഒരു അതിഥി കൂടി എത്തുകയാണ്. കമല്ഹാസന്, വിജയ് സേതുപതി, ഫഹദ് ഫാസില് എന്നിവര്ക്ക് പിന്നാലെ കാളിദാസ് ജയറാമും ചിത്രത്തില് ഒരു പ്രധാന വേഷത്തില് എത്തുന്നു. കാളിദാസ് തന്നെയാണ് സന്തോഷവാര്ത്ത പങ്കുവെച്ചത്. വിക്രം, കടല് പോലെയുള്ള ഈ സിനിമയിലെ ഒരു തുള്ളി ആവുന്നതില് വലിയ ആഹ്ളാദം. ആണ്ടവര് കമല് ഹാസന് സാറിനൊപ്പം ഒരുമിക്കുന്നതില് സന്തോഷം. ഈ അവസരത്തിന് ലോകേഷ് സാറിനോട് നന്ദി പറയുന്നു കാളിദാസ് ട്വീറ്റ് ചെയ്തു. കമല്ഹാസനൊപ്പമുള്ള ചിത്രത്തിനൊപ്പമായിരുന്നു താരത്തിന്റെ കുറിപ്പ്. കാളിദാസിനെ സ്വാഗതം ചെയ്ത് ലോകേഷ് കനകരാജും ട്വീറ്റ് ചെയ്തിട്ടുണ്ട്. കമല് ഹാസന് അവതരിപ്പിക്കുന്ന കഥാപാത്രത്തിന്റെ മകന്റെ റോളിലാണ് കാളിദാസ് എത്തുക എന്നാണ് പുറത്തുവരുന്ന റിപ്പോര്ട്ടുകള്